Klanteoorsigte vir LED-lampbatterye wat bedien word vir huweliksfeestelike dekor | Beoordeel ⭐⭐⭐⭐ - WoopShop
MXN125.40 - MXN208.42
MXN62.70 - MXN262.99
Digitale liggaamsvet skaal ondersteun Android en IOS MXN1,499.38 MXN974.56
Britse Styl Retro Genuine Leer Enkel Winter Mans Martin Stewels
MXN155.59 - MXN171.84
MXN483.60 - MXN870.64
Charm Stainless Steel Magnetiese H Power Black Men's Health Armband
MXN216.74 - MXN543.01 Hof spreek ds. vry, maar gemeentes verhard hul hart | Netwerk24
Deur Johan Eybers 18 Augustus 2019 00:00
Die dominee wat deur die hof vrygespreek is dat hy ’n “kerktannie” voor ’n erediens geklap het, eis nou dat die Florida-ring van die NG Kerk in Roodepoort vir hom ’n “volwaardige afskeid” reël waartydens hy ’n erediens waarneem, die nagmaal bedien en ’n toespraak by sy afskeidsgeleentheid lewer.
Ds. Daniël Louw Foto: Deon Raath
Ds. Daniël Louw (69), voorheen predikant van die NG gemeente Flori­da­park, sê dis sy hartsgebed dat sy medepredikante in dié ring met hom versoen.
Louw is nooit geskors nie en het in 2014 ’n pakket gekry. Hy is steeds beroepbaar.
Sy lastereis van R150 000 teen die gemeentelid wat volhou hy het haar deur die gesig geklap, word dié week in die hof aangehoor.
Louw sê dis al manier waarop hy sy naam kan skoon kry.
‘Hulle het my, ’n jare lange kollega, verstoot.’
Hy dring ook daarop aan dat die ring sy klag teen die gemeentelid, Irma Steenkamp, ondersoek omdat sy volgens hom valse beskuldigings gemaak het.
“Die hof het my onskuldig bevind (aan aanranding), maar my posisie en status is verwoes.”
Die Floridapark-gemeente is einde September verlede jaar by die Constantiakruin-gemeente ingelyf.
Louw bestuur deesdae sy eie bediening, Daniel Ministries, en het intussen ’n doktorsgraad oor die Bybelboek Openbaring aan die Universiteit van Pretoria (UP) voltooi. Hy preek steeds gereeld Sondae by gemeentes in Gauteng, maar volgens hom kry hy geen geleenthede by gemeentes binne sy voormalige ring nie.
Irma Steenkamp buite die hof. Foto: Deon Raath
“Ek het die afgelope vyf jaar 90 keer aansoek gedoen vir poste as ’n beroepbare predikant, maar niks het gebeur nie. Dit maak nie sin nie, want ek het nie ’n misdaadgeskiedenis nie. Ek is hoogs gekwalifiseerd en ek doen teologiese navorsing wat vir my ’n pos behoort te waarborg.
“Ek vermoed dit is omdat ek geskei is en dat my naam beswadder word wanneer kerkrade navraag by die Florida-ring oor my doen.
“Ek soek nou ’n kerklike getuigskrif van die Florida-ring wat sê ek is vrygespreek van enige aandadigheid vir die verbrokkeling van my huwelik om my in staat te stel om my beroep te beoefen. Hulle weier om ’n ondersoek te doen soos wat ek versoek het.”
Volgens hom ignoreer hulle ook sy versoeke vir ’n afskeidsgeleentheid.
Hy sê hy word soos ’n melaatse deur die ring hanteer.
Louw sê Steenkamp het onder kruisverhoor in die hof erken dat daar mense in die kerk was wat van hom ontslae wou raak. Hy glo dieselfde mense probeer steeds om hom uit die kerk te werk.
“Die predikante van die ring het vir Steenkamp in haar hofsaak bygestaan eerder as vir my. Hulle het my, ’n jare lange kollega, verstoot. Hoe verantwoord hulle hul gedrag noudat ek vrygespreek is?
“Ek vra nou om saam met hulle ’n koppie koffie te drink om die saak te besleg, maar hulle wil my glad nie sien nie.”
Dr. Wicus van der Merwe, skriba van die Florida-ring, sê hulle kan Rapport se navrae eers oorweeg wanneer hulle volgende week sit.
Steenkamp sê sy wil nie kommentaar lewer oor die aangeleentheid nie.
Sy het destyds ná afloop van die hofsaak ontken dat daar teen Louw saamgespan is.
Sy het beweer hy het nie die volle waarheid in die hof gepraat nie. “Ek wil niks van Danie Louw weet nie,” het sy gesê.
Meer oor: Aanranding
NGK gaan dominee nie oor ‘dwaalleer’ verhoor
Predikante bid vir leraar wat glo bieg oor geld